လွင်ႈၶိုၼ်ႈယႂ်ႇသၢမ်ၶႃၵဵင်း

႑ႉ ၶိုၼ်ႈယႂ်ႇလူၺ်ႈ
လွင်ႈၵေႃႇသၢင်ႈ။

႒ႉ ၶိုၼ်ႈယႂ်ႇလူၺ်ႈ
ၽၢႆႇဢုပ်ႉပိူင်ႇ။

႓ႉ ၶိုၼ်ႈယႂ်ႇလူၺ်ႈ
ၼမ်ႉၸႂ်၊ ဝႆႉဝၢင်းၸႂ်။

႑ႉ ၶိုၼ်ႈယႂ်ႇလူၺ်ႈ
လွင်ႈၵေႃႇသၢင်ႈၼႆႉ တေၶဝ်ႈပႃးဝႆႉလၢႆမဵဝ်း မိူၼ်ၼင်ႇ သဵၼ်ႈတႃသၢႆတၢင်း၊

တီႈယူႇတီႈသဝ်း
ႁိူၼ်း၊ ၵၢၼ်ႇၵျွင်း၊ ၽႆးၽႃႉ၊ ၼမ်ႉၸႂ်ႉတိုဝ်းၸၵႂႃႇၸိူဝ်းၼႆႉ မၼ်းပဵၼ်ဢၼ်

လမ်ႇလွင်ႈ တႃႇၵူၼ်းယူႇသဝ်း
ၸႂ်ႉတိုဝ်း လႄႈၵႂႃႇမႃး၊ မၼ်းၼၼ်ႉယဝ်ႉ။ ယွၼ်ႉၼၼ် မိူင်းတီႈ

ဢၼ် သဵၼ်ႈတႃႈသၢႆတၢင်းဢမ်ႇလီ၊
ဝၢၼ်ႈ၊ႁိူၼ်းၵူၼ်း ဢမ်ႇၶႅမ်ႉ၊ ဢမ်ႇမီးၽႆးၽႃႉ၊ ၼမ်ႉတႃႇ

ၸႂ်ႉတိုဝ်းလႆႈဢဝ်ယၢပ်ႇၸိူဝ်းၼႆႉ
ပႆႇၸႂ်ႈမိူင်းဢၼ်ၶိုၼ်ႈယႂ်ႇ။

႒ႉ ၶိုၼ်ႈယႂ်ႇလူၺ်ႈ
ၽၢႆႇဢုပ်ႉပိူင်ႇၼႆႉၵေႃႈ တေၶဝ်ႈပႃးဝႆႉ မိူၼ်ၼင်ႇ ပၵ်းပိူင်ဢုပ်ႉပိူင်ႇ ၸိုင်ႈမိူင်း၊

ဢုပ်ႉပိူင်ႇၼႂ်းမူႇ ၼႂ်းၸုမ်း၊ မေႃၸႅၵ်ႇၼႃႈၵၢၼ်တႃငၢၼ်းပၼ်ၵၼ်၊ မေႃပၼ်ၼႃႈတီႈၵၼ်၊ မေႃၵုမ်း

ထိင်းၵၼ်၊
ၸၵႂႃႇၸိူဝ်းၼႆႉယဝ်ႉ။

ဢၼ်လၢတ်ႈမႃး ၼႂ်းမၢႆၼိုင်ႈၼၼ်ႉတဵမ်ထူၼ်ႈလႆႈသေတႃႉ
ပေႃးဝႃႈ ၼႂ်းၼိုင်ႈမိူင်း၊ ဢမ်ႇၼၼ်

ၼိုင်ႈဝဵင်း၊ ၼိုင်ႈမူႇၼိုင်ႈၸုမ်း လွင်ႈဢုပ်ႉပိူင်ႇၵၼ်၊
ဢမ်ႇလီၵေႃႈ တေၶိုၼ်ႈယႂ်ႇတႃႇ လွင်ႈၵေႃႇ

သၢင်ႈသေ တေဢမ်ႇၶိုၼ်ႈယႂ်ႇ လူၺ်ႈလွင်ႈပူၵ်းပွင်ၼႂ်းမူႇၼႂ်းၸုမ်လႄႈ
ပၵ်းပိူင်လွင်ႈၵုမ်းထိင်း

ၵၼ်ၼၼ်ႉယဝ်ႉ။ ယဝ်ႉၵေႃႈ
ၼႂ်းမိူင်းၼိုင်ႈလုၵ်ႈလႄႈသင်၊ ၼႂ်းဝဵင်း၊ ၼႂ်းမူႇၼႂ်းၸုမ်း၊
ၼႂ်းပွၵ်ႉၼႂ်းယွမ်ႇ၊ ၼႂ်းၵၢၼ်ႇၼႂ်းၵျွင်း ၼိုင်ႈဢၼ်ၼႆႉ ပေႃးဝႃႈ ပၢႆးဢုပ်ႉပိူင်ႇမၼ်းဢမ်ႇၶိုၵ်ႉ ဢမ်ႇၶႅမ်ႉ ဢမ်ႇတဵမ်ထူၼ်ႈ

ပေႃးၼႆ ဢမ်ႇၶိုၼ်ႈယႂ်ႇ တိူဝ်းတွၼ်းလႆႈ တႃႇၵူၼ်းယူႇမၼ်း။

႓ႉ ၶိုၼ်ႈယႂ်ႇလူၺ်ႈ
ၼမ်ႉၸႂ်၊ ဝႆႉဝၢင်းၸႂ်ၼႆႉၵေႃႈ ပဵၼ်ဢၼ်လမ်ႇလွင်ႈတေႉတေႉ၊ ပေႃးဝႃႈၼမ်ႉၸႂ်၊

လၢႆးဝႆႉဝၢင်းၸႂ်
ဢမ်ႇၸၼ်ႉသုင်ၼႆ ပၼ်ပုၼ်ႈၽွၼ်းၵၼ် ၸႅၵ်ႇၼႃႈၵၢၼ်ၵၼ်ယူႇၵေႃႈ တေဢမ်ႇလႆႈ

လွင်ႈယုမ်ႇယမ်ၵၼ်
တီႈၼိူဝ် တၢင်းႁဵတ်း တၢင်းသၢင်ႈၵၼ်ၼၼ်ယဝ်ႉ။ ယဝ်ႉၵေႃႈ ၸၢင်ႈၶႃႉၸိုဝ်ႈ

ၶၢႆသဵင်ၵၼ်ဝၢႆးလိုၼ်း။
ယွၼ်ႉၼၼ် ၵၢၼ်ဝႆႉၼမ်ႉၸႂ်ၽဵင်ႇပဵင်းလႄႈ
ယုမ်ႇယမ်ၵၼ်ၼႆႉ မၼ်းလမ်ႇ

လွင်ႈၼႃႇ ၼႂ်းၼႃႈၵၢၼ်ဢၼ်ပၼ်ပုၼ်ႈၽွၼ်းၵၼ်ဝႆႉၼၼ်ႉ။

ဢၼ်ၵူၼ်းႁဝ်း ဢမ်ႇလႆႈၸႂ်
ဢမ်ႇၵျိူၵ်ႈတီႈသုတ်းၼၼ်ႉၵေႃႈ ပဵၼ်လွင်ႈထၢင်ႇလဵၵ်ႉၵၼ်လႄႈ

ဢမ်ႇယုမ်ႇယမ်ၵၼ်ဢမ်ႇဝႆႉၽဵင်ႇပဵင်းၵၼ်၊
တူၺ်ႈၼႃႈလဵၵ်ႉၼႃႈယႂ်ႇၵၼ်ၼၼ်ႉယဝ်ႉ။

ၶေႃႈတီႈၵႅပ်ႈ။

႑ႉ ၼႆႉၶိုၼ်ႈယႂ်ႇတႃႇ
ၶိူင်ႈၸႂ်ႉတၢင်းတိုဝ်း

႒ႉ ၼႆႉၶိုၼ်ႈယႂ်ႇတႃႇ
ၵုမ်းထိင်း၊ ပၵ်းပိူင်။

႓ႉ ၼႆႉၶိုၼ်ႈယႂ်ႇတႃႇတီႈတူဝ်ၵူၼ်း။

ၼႂ်းၶိုၼ်ႈယႂ်ႇသၢမ်ပိူင်ၼႆႉ ၶၢတ်ႇဢၼ်လႂ်ဢမ်ႇလႆႈ မၼ်းမိူၼ်ၶႃၵဵင်းၼၼ်ႉယဝ်ႉ။

ပၢႆးဝူၼ်ႉၶပ်ႉ >> Original Uploader.

ၶေႃႈထၢမ် -- ၼႂ်းလွင်ႈၶိုၼ်ႈယႂ်ႇသၢမ်ပူိင်ၼႆႉ
ဝၢၼ်ႈသူ-မိူင်းသူ-ဝဵင်းသူ-ပွၵ်ႉသူ-ၵၢၼ်ႇၵျွင်းသူ

ၶိုၼ်ႈယႂ်ႇသင်

လၢႆလၢႆဝႆႉယဝ်ႉ။